**SABIEDRĪBAS AR IEROBEŽOTU ATBILDĪBU**

**„JŪRMALAS ŪDENS”**

**iepirkuma ar ID Nr. 82PI-JU-04/2014**

**„par tiesībām veikt Nometņu ielas rajona grāvja uzturēšanas darbus, Jūrmalā saskaņā ar līguma noteikumiem”**

**IEPIRKUMU KOMISIJAS SĒDES**

**PROTOKOLS Nr.1**

Jūrmalā, Promenādes ielā 1a 2014.gada 31.jūlijā

Sēde atklāta plkst.13:00

**Piedalās:**

Komisijas locekļi:

P.Plinte, A.Kamarūts un L.Janberga.

**Sēdi vada -** komisijas priekšsēdētājs P.Plinte.

**Protokolē –** P.Plinte

**Darba kārtība:**

1. Pretendentu iesniegto piedāvājumu organizētajā iepirkumā ar ID Nr. 82 PI-JU-04/2014„Par tiesībām veikt Nometņu ielas rajona grāvja uzturēšanas darbus, Jūrmalā saskaņā ar līguma noteikumiem” vērtēšana un lēmuma pieņemšana izsludinātās iepirkuma procedūras ietvaros.

**1. Pretendentu iesniegto piedāvājumu organizētajā iepirkumā ar ID Nr. 8/2PI-JU-04/2014 „Par tiesībām veikt Nometņu ielas rajona grāvja uzturēšanas darbus, Jūrmalā saskaņā ar līguma noteikumiem” vērtēšana un lēmuma pieņemšana izsludinātās iepirkuma procedūras ietvaros.**

Piedāvājumu vērtēšanas procedūru vada komisijas priekšsēdētājs P.Plinte.

Tiek nolasīts komisijas sastāvs un sniegta informācija par pretendentiem, kas iesnieguši piedāvājumus un piedalījušies piedāvājumu atvēršanā, kas notika Jūrmalā, Promenādes ielā 1a 16.kabinetā 2014.gada 21.jūlijā plkst. 9:00.

Komisijas priekšsēdētājs informē, ka piedāvājumu atvēršanas sapulces gaita netika protokolēta, jo Publisko iepirkumu likums attiecīgās iepirkuma procedūras ietvaros šāda dokumenta sagatavošanu minētajā procesā nepieprasa. Piedāvājumu atvēršanā piedāvājumus iesniegušie pretendenti nepiedalījās. Pēc piedāvājumu atvēršanas un finanšu piedāvājumu nolasīšanas katrs iepirkuma komisijas loceklis parakstīja apliecinājumu, ka neatrodas interešu konfliktā un nav ietekmēts *(1.pielikums)*, kas tiek pievienoti sēdes protokolam.

Komisijas priekšsēdētājs ziņo:

Piedāvājumus iepirkumam ir iesnieguši seši pretendenti –

1. SIA „SALI BŪVTRANS” 2014.gada 18.jūlijā;
2. SIA „BAUSKAS MELIORĀCIJA” 2014.gada 21.jūlijā,
3. SIA „ME” 2014.gada 21.jūlijā,
4. SIA „GRUNTERS” 2014.gada 21.jūlijā,
5. SIA „MEŽGAĻI” 2014.gada 21.jūlijā,
6. SIA „RE FORT ” 2014.gada 21.jūlijā.

Par pretendentu piedāvājumu iesniegšanas faktu tika veikta atzīme uz pretendenta iesniegtās piedāvājuma aploksnes, kā arī ierīkota atsevišķa pretendentu reģistrācijas lapa, kurā katrs piedāvājumu iesniegušais pretendents parakstījās par piedāvājuma iesniegšanas faktu *(2.pielikums)*.

Pretendentu finanšu piedāvājumi:

|  |  |  |
| --- | --- | --- |
| **Nr.** | **Pretendenta nosaukums** | **Pretendenta piedāvātā kopējā līgumcena**  **(bez PVN)** |
| 1 | SIA „MEŽGAĻI” | 57 461.02 |
| 2 | SIA „RE FORT” | 61 017.62 |
| 3 | SIA „SALI BŪVTRANS” | 65 987.05 |
| 4 | SIA „GRUNTERS” | 69 217.28 |
| 5 | SIA „ME” | 72 132.13 |
| 6 | SIA „BAUSKAS MELIORĀCIJA” | 80 546.01 |

Komisijas priekšsēdētājs un komisijas locekļi uzsāk piedāvājumu vērtēšanu, veicot piedāvājumu atbilstības pārbaudi iepirkuma uzaicinājumā izvirzītajām prasībām (*3.pielikums – iepirkumu komisijas locekļu individuālie vērtējumi)*.

Veicot pretendentu iesniegto piedāvājumu satura pārbaudi, un pretendentu atlases pārbaudi, saskaņā ar izvirzītajām prasībām iepirkuma procedūras dokumentācijā, **Komisija konstatē, ka pretendentu: SIA „MEŽGAĻI”, SIA „RE FORT” un SIA „ME” iesniegtie piedāvājumi neatbilst iepirkuma uzaicinājumā izvirzītajām prasībām.**

Ievērojot konstatēto **Komisijas locekļi nolemj izslēgt pretendentus: SIA „MEŽGAĻI”, SIA „RE FORT” un SIA „ME” no turpmākās piedāvājumu vērtēšanas procedūras**, zemāk norādīto apstākļu dēļ:

(1) Pretendenta – **SIA „RE FORT ”,** reģ.Nr.40103575718 iesniegtais piedāvājums neatbilst publiskās iepirkuma procedūras dokumentācijā izvirzītajām prasībām un konstatētās neatbilstības ir būtiskas, līdz ar to, tas ir izslēdzams no turpmākās vērtēšanas, zemāk norādīto trūkumu dēļ:

Pārbaudot pretendenta sniegtās ziņas par būvniecības jomām, kurās būvkomersants (pretendents) saskaņā ar būvniecības likuma 10 panta 2 daļu ir tiesīgs veikt komercdarbību, Latvijas Republikas Ekonomikas ministrijas publiski pieejamā būvkomersanta reģistrā, tika konstatēts, ka pretendents ir tiesīgs veikt komercdarbību ceļu projektēšanā, ceļu būvdarbu vadīšanā un būvuzraudzībā.

Saskaņā ar būvkomersantu reģistrā esošo informāciju, pretendents, ievērojot Ministra kabineta noteikumus 799 būvniecības reģistra noteikumi 4. punkta 4.2. apakšpunktu, ir nodarbinājis atbildīgo speciālistu, kas ir sertificēts ceļu projektēšanā, būvdarbu vadīšanā un būvuzraudzības jomā.

Līdz ar to ir secināms, ka **pretendents ir iesniedzis piedāvājumu par būvniecības jomu, kurā viņš nav tiesīgs izpildīt darbus, ievērojot būvniecības likuma 10 panta 2. daļu, jo būvkomersanta reģistrā pretendentam nav reģistrēts atbildīgais speciālists, kurš būtu saņēmis attiecīgu sertifikātu publisko iepirkumu līgumā paredzēto darbu izpildei.**

Papildus jānorāda , ka pretendents nav iesniedzis dokumentus kas apstiprinātu pretendenta iesniegtās ziņas par tā pieredzi notekūdeņu izteku būvdarbu veikšanā. Proti pakalpojuma līgumus vai atsauksmes no pasūtītājiem.

Pārbaudot pretendenta sniegto informāciju par Meliorācijas novadgrāvju rekonstrukcija, tīrīšana „Rīteņi”, Ķesterciems, Tukuma rajonā, sazvanoties ar Engures novada domes vietnieku Andri Kalnozolu, tika konstatēts , ka minētos darbus veica pašvaldība.

**Līdz ar to, secināms, ka pretendents ir iesniedzis maldinošu informāciju par veiktajiem darbiem**.

Ievērojot minēto un faktu, ka pretendenta piedāvājums neatbilst iepirkuma procedūras dokumentācijā izvirzītajām prasībām, kā arī pretendents ir sniedzis nepatiesu informāciju par veiktajiem darbiem, pretendenta iesniegtais piedāvājums tiek izslēgts no turpmākās piedāvājumu vērtēšanas procedūras

(2) Pretendenta – **SIA „MEŽGAĻI ”**, reģ.Nr.40003885680 iesniegtais piedāvājums neatbilst publiskās iepirkuma procedūras dokumentācijā izvirzītajām prasībām un konstatētās neatbilstības ir būtiskas, līdz ar to, tas ir izslēdzams no turpmākās vērtēšanas, zemāk norādīto trūkumu dēļ:

Pārbaudot pretendenta sniegtās ziņas par būvniecības jomām, kurās būvkomersants (pretendents) saskaņā ar būvniecības likuma 10 panta 2 daļu ir tiesīgs veikt komercdarbību, pārbaudot ziņas Latvijas Republikas Ekonomikas ministrijas publiski pieejama būvkomersanta reģistrā, tika konstatēts, ka **pretendents ir tiesīgs veikt komercdarbību ceļu projektēšanā, ceļu būvdarbu vadīšanā un būvuzraudzībā.**

Saskaņā ar būvkomersantu reģistrā esošo informāciju, pretendents ievērojot Ministra kabineta noteikumus 799 būvniecības reģistra noteikumi 4. punkta 4.2. apakšpunktu ir nodarbinājis atbildīgo speciālistu, kas ir sertificēts ceļu projektēšanā, būvdarbu vadīšanā un būvuzraudzības jomā.

Papildus **Pretendenta piedāvājumā ir pievienota būvprakses sertifikāta hidromelioratīvajā būvniecībā ar Nr. 45 – 333, kas izniegts Emīlam Avetjanam, kopija. Piedāvājums nesatur dokumentus , kas apliecinātu faktu , ka minētais speciālists hidromelioratīvajā būvniecības jomā ir nodarbināts pie pretendenta kā atbildīgais speciālists, atbilstoši Ministru kabineta noteikumiem Nr.799 būvkomersantu reģistrācijas noteikumi 4. punkta 4.2. apakšpunkta noteikumiem,** kuri nosaka ka komersantam ir pastāvīgi jāuztur un jāaktualizē informācija būvkomersanta reģistrā par nodarbinātajiem atbildīgajiem speciālistiem attiecīgās būvniecības jomās, kurās būvkomersants vēlas veikt komercdarbību.

**Pārbaudot būvkomersanta reģistrā publicēto informāciju, par pretendenta norādītā speciālista Emīla Avetjana darbības jomām, tika konstatēts ka viņš , kā atbildīgais speciālists nav norādīts pie pretendenta** un jau vienlaicīgi kā atbildīgais speciālists ir norādīts pie diviem citiem komersantiem SIA „Varpet” un SIA „Ceļu būvniecības sabiedrība „IGATE””.

Saskaņā ar būvkomersanta reģistra noteikumiem, komersanta nodarbinātais speciālists vienlaikus kā atbildīgais speciālists, nevar atrasties nodarbinātības attiecībās ar vairāk kā diviem komersantiem, kas reģistrēti būvkomersanta reģistrā.

**Līdz ar to ir secināms, ka pretendents ir iesniedzis piedāvājumu par būvniecības jomu, kurā viņš nav tiesīgs izpildīt darbus ievērojot būvniecības likuma 10 panta 2. daļu**

Kaut arī pretendenta piedāvājums turpmāk nav vērtējams, izskatot to ir secināms ka **pretendenta piedāvāto darba izpildes termiņš ir ārpus pasūtītāja noteiktajam pieļaujamam darbu izpildes termiņam**, kas norādīts IUB mājas lapā pasūtītāja publicētajā paziņojumā par līgumu.

(3) Pretendenta – **SIA „ME ”**, reģ.Nr.40103199106 iesniegtais piedāvājums neatbilst publiskās iepirkuma procedūras dokumentācijā izvirzītajām prasībām un konstatētās neatbilstības ir būtiskas, līdz ar to, tas ir izslēdzams no turpmākās vērtēšanas, zemāk norādīto trūkumu dēļ:

Pārbaudot pretendenta sniegtās ziņas par būvniecības jomām, kurās būvkomersants (pretendents) saskaņā ar būvniecības likuma 10 panta 2 daļu ir tiesīgs veikt komercdarbību, Latvijas Republikas Ekonomikas ministrijas publiski pieejamā būvkomersanta reģistrā, tika konstatēts, ka **pretendents ir tiesīgs veikt komercdarbību ceļu projektēšanā, ceļu būvdarbu vadīšanā un būvuzraudzībā.**

Saskaņā ar būvkomersantu reģistrā esošo informāciju, pretendents ievērojot Ministra kabineta noteikumus 799 būvniecības reģistra noteikumi 4. punkta 4.2. apakšpunktu ir nodarbinājis atbildīgo speciālistu, kas ir sertificēts ceļu projektēšanā, būvdarbu vadīšanā un būvuzraudzības jomā.

**Līdz ar to ir secināms, ka pretendents ir iesniedzis piedāvājumu par būvniecības jomu, kurā viņš nav tiesīgs izpildīt darbus ievērojot būvniecības likuma 10 panta 2. daļu,** jo būvkomersanta reģistrā pretendentam nav reģistrēts atbildīgais speciālists, kurš būtu saņēmis attiecīgu sertifikātu publisko iepirkumu līgumā paredzēto darbu izpildei.

Līdz ar to pretendenta piedāvājums turpmāk netiek vērtēts, jo neatbilst publisko iepirkumu procedūras dokumentācijā ietvertajām prasībām.

Iepirkumu komisijas locekļu individuālo vērtējumu apkopojums ar vērtējumu pamatojumu tiek pievienots protokola *4.pielikumā.*

**Pamatojoties uz augstāk minēto un iepirkumu komisijas locekļu individuālajiem vērtējumiem, iepirkumu komisija nolemj:**

1. Par visizdevīgāko piedāvājumu atzīt SIA „SALI BŪVTRANS” piedāvājumu, kas saskaņā ar iepirkumu komisijas locekļu individuālajiem vērtējumiem ir ieguvis lielāko punktu skaitu.

2. Noslēgt ar SIA „SALI BŪVTRANS” publisko iepirkuma līgumu, saskaņā ar publiskās iepirkuma procedūras dokumentāciju un iesniegto piedāvājumu.

**Balso “par”:** P.Plinte, A.Kamarūts, L.Janberga.

**Balso “pret”:** nav.

**Balso “atturas”:** nav.

**Lēmums ir pieņemts**

Sēde slēgta plkst. 14:00

Protokols sastādīts uz 4 (četrām) lapām ar 4 (četriem) pielikumiem, vienā oriģināleksemplārā.

Komisijas priekšsēdētājs P.Plinte

Komisijas locekļi:

A.Kamarūts

L.Janberga

Protokolēja: P.Plinte